Brown voitti ensimmäisen henkilökohtaisen arvokisamitalinsa Moskovan sisäratojen MM-kisoissa 2006, kun hän sijoittui kolmanneksi 400 metrillä halliennätyksellään 45,78. Saman vuoden Kansainyhteisön kisoissa hän juoksi neljänneksi. Rio de Janeiron Pan-Amerikan kisoissa 2007 hän voitti kultaa sekä 400 metrillä ajalla 44,85 että 4 × 400 metrin viestissä. Osakan MM-kisoissa 2007 hän paransi 400 metrin ennätyksekseen 44,45 ja sijoittui neljänneksi. Bahaman 4 × 400 metrin viestijoukkueen ankkurina hän saavutti MM-hopeaa.